description: Заявления за ОВОС и екологична оценка вече ще се подават по електронен път; вицепремиерът Томислав Дончев допуска прецизиране на Закона за приватизация; парламентът прие окончателно т.нар. закон срещу бурките

title: Вечерни новини: 2 октомври

maintext:
Мисията "Розета" приключи със сблъсък с комета. Космическата сонда "Розета" приключи историческата си мисия, разбивайки се в кометата Чурюмов-Герасименко, след като прекара 12 години в Космоса, търсейки данни, които да помогнат за изследване на ранните години и еволюцията на Слънчевата система. Европейската космическа агенция (EКА) направляваше сблъсъка на апарата, който измина над 6 млрд. км в космическото пространство, събирайки ценна информация от кометата, която ще осигури работа на учените за следващото десетилетие. Разбиването на "Розета", удостоверено с прекъсване на радиосигнала й, бе последвано от аплодисменти и прегръдки в контролния център на ЕКА в Дармщат. "Розета" влезе в космическата история през ноември 2014 г., като направляваше кацането на робота "Филе" върху същата комета
© HANDOUT
Инфографика Безработицата в ЕС през август остава 8.6%
Увеличаване Безработицата в ЕС през август остава 8.6%
Преглед на оригинала Смаляванеа>
2.7%
са намалели цените на производител през август в сравнение с година по-рано, показват данните на националната статистика. Най-съществен е спадът в добивната промишленост, където цените са се понижили с 9.1%. На месечна база общият индекс на цените на производител също намаляват с 0.3%.
За три месеца страната ни трябва да завърши изпълнението на 14 от 45 предварителни условия по европрограми, за да избегне спиране на средства в отделни сектори през 2017 г. В същото време договорените към момента пари са в размер на над 5 млрд. лв, което е 26% от целия бюджет, но разплатените средства са едва 800 млн. лева. Това се разбира от справка, предоставена на "Дневник" от екипа на ресорния вицепремиер Томислав Дончев. Става въпрос за финализиране на мерки по предварителни условия, които касаят обществените поръчки, науката и иновациите, предотвратяването на риска от бедствия, водите, транспорта, интеграцията на ромите, статистическите системи, морското дело и др. Те са част от план за действие на правителството, чието изпълнение стартира през 2014 г. и трябва да завърши в края на т.г.
Услугите са достъпни на интернет адрес http://portal.moew.government.bg/bg и за ползването им е необходим електронен подпис, съобщиха от екоминистерството. По електронен път може да се заяви издаването на писмо, с което се определят нужните действия за издаване на ОВОС или ЕО, решения за преценяване на необходимостта и самите становища по оценките. Чрез системата могат да се прикачват и изпращат всички документи. Статусът на преписката ще може да се проверява чрез код, който ще се получава по е-поща. Плащането на таксите може да става през системата, тъй като е свързана с еРay.Това заяви в петък по време на парламентарния контрол вицепремиерът Томислав Дончев. Той отговори на въпрос за скандалната сделка по продажбата на дипломатическия клуб "Бояна", който бе купен за 8.5 млн. лв. от старозагорска фирма, която се управлява от трима младежи на възраст между 21 и 24 години и е учредена неотдавна с капитал от 3 лв. "Не са ясно упоменати частите, за които е забранено да се продават", разясни вицепремиерът и добави, че може да се мисли за прецизиранеВ момента смъртта слага край на данъчните задължения, съобщи bTV. Има идея дори НАП да налага глоба до 500 лв. за неподадена декларация. Новите правила предстои да бъдат обсъдени от правителството, а след това да бъдат внесени в парламента. Не се съобщава обаче за проект за промени в какъв закон става въпрос и откога могат да влязат в сила те. Според шефа на бюджетната комисия в парламента Менда Стоянова (ГЕРБ) текстовете ще се прецизират и ще се запише, че декларацията ще се подава само от роднини, които са приели наследство от починалия.По проекта, внесен през пролетта от Патриотичния фронт, нямаше дебат. Преди началото на гласуването по отделните текстове ДПС напусна залата. Така разпоредбите бяха приети почти единодушно от присъстващите депутати от ГЕРБ, Патриотичния фронт, БСП и Реформаторския блок. След вота Красимир Велчев от ГЕРБ, който представяше доклада на комисията по вероизповеданията, закри точката с репликата: "Направихме много хубав закон за сигурността на децата ни".съобщиха от институцията. След разговори с ЕК са одобрени 5369 тона краве мляко, с които се очаква производителите да намалят производството си за първия период на схемата. Мярката е част от допълнителния пакет на Европейската комисия за предоставяне на 150 млн. евро за производителите от ЕС, които доброволно се ангажират да намалят доставките си към първи изкупвачи за период от 3 месеца. За втория период на схемата (ноември и декември 2016 г. и януари 2017 г.) заявления ще се приемат до 12 октомври 2016 г.Британската авиокомпания "Бритиш еъруейз" (British Airways) съобщи, че пътниците в икономичната класа вече ще плащат сервираната храна на борда на самолетите при полети на къси и средни разстояния, както правят нискотарифните компании, предаде "Франс прес". Пътниците ще могат да избират от меню, предложено от "Маркс енд Спенсър фуудс" (Marks and Spencer Food), при полети под 5 часа. Подборката ще бъде съставена от ястия на цени от 1 до близо 5 паунда (1.15 до 5.80 евро), както и безалкохолни напитки, за които също ще се плаща. Пътниците в бизнес класа ще продължат да получават безплатна храна от специално меню. Новата система влиза в сила от 11 януари при полетите от основните лондонски летища - "Хийтроу" и "Гетуик", след което ще се прилага и за други полети.За първите осем месеца на годината България е посетена от над 6 млн. чуждестранни туристи, което е увеличение от 15.7% в сравнение със същия период на миналата година. "Българският туризъм отбелязва огромен ръст, като увеличението от последните 10 години е над 60%", обяви министърът на туризма Николина Ангелкова в сутрешния блок на "Нова телевизия". Въпреки че нямаме официални данни за септември, можем да кажем, че това е най-успешният летен сезон, заключава министърът. По думите ѝ за периода април – август страната е посрещнала над 5.1 млн. чуждестранни туристи. "Това е абсолютен рекорд, като до този момент цифрите са се движили около 4 млн. чуждестранни туристи за същия период", коментира Ангелкова. Голям ръст се наблюдава от Германия, Полша, Чехия, Унгария, Словакия и др.В 2 ч. и 21 мин. на 1 октомври 2016 г. шести блок на АЕЦ "Козлодуй" e спрян за планов годишен ремонт, съобщиха от централата. По време на престоя ще бъдат изпълнени предвидените ремонтни работи, профилактика на оборудването и на системите на блока, както и презареждане на реактора със свежо ядрено гориво за 22-та горивна кампания. Планирана е реализацията на дейности по проекта за продължаване на срока на експлоатация на 1000-мегаватовата мощност. По другия голям проект – за повишаване на топлинната мощност на 6 блок до 104%, се предвижда приключването на модернизацията на сепарационните системи на парогенераторите. Очаква се плановият годишен ремонт на шести енергоблок да приключи през първата половина на месец ноември.Salesforce.com ще се обърне към регулаторите в САЩ и Европа с молба да блокират сделката между Microsoft и LinkedIn, обявена през юни. Според компанията на Марк Бениоф сделката на стойност 26.2 млрд. долара ще навреди на конкуренцията, като даде на Microsoft прекалено много контрол върху информацията на социалната мрежа. Salesforce бе една от страните, която наддаваше за LinkedIn, като и двете компании бяха заинтересовани именно от данните, които LinkedIn генерира чрез потребителите си, възлизащи на 450 млн. в над 200 страни. Бърк Нортън от Salesforce коментира, че сделката също така повдига и въпроси относно личните данни на потребителите на социалната мрежа и властите в САЩ и Европа трябва да спрат сделката.Няколко месеца след като компанията за смесени бойни изкуства UFC бе придобита от холивудската компания WME-IMG, много известни личности ще инвестират в компанията. Имената включват актьора Бен Афлек, сестрите Уилямс и музиканта Адам Ливайн от групата Maroon 5. Тяхната помощ няма да бъде само финансова, но и най-вероятно те ще бъдат използвани за промоционални лица на компанията, която изживява една от най-силните си години. UFC бе закупена през юли за 4 млрд. долара и продължава да бъде недосегаем лидер на пазара, като продажбите на платени събития на компанията удря нови висини, след като с шоуто си UFC 202 през август компанията разби собствения си рекорд за най-много продажби на събитие – 1.65 млн. покупки.


description: Опитът за преврат през юли се използва за поставяне на съдебната система под контрол

title: Европейските съдии се обединяват в Платформа за независим съд в Турция

maintext:
Дворецът на правосъдието в Брюксел. Снимка Paul Hermans, Сreative Сommons.
-2.745 магистрати (от около общо 15 000) са били уволнени през първите 12 часа след пуча и за всички тях са издадени заповеди за арест;
-по-голямата част от тези съдии и прокурори са задържани;
-някои адвокати, които са защитавали задържани магистрати, впоследствие също са били задържани;
-48 съдии от Държавния съвет са уволнени, което е повече от половината от тях (това са съдиите, които се произнасят по жалби срещу решения на административните съдилища), както и 140 от общо 150 съдии от Касационния съд;
-уволнени са петима съдии, членове на турския Висш съвет на съдебната власт (HSYK), които, заедно с двама членове, избрани от президента, представляват най-важната, втора камера на HSYK, решаваща повишаването и разпределението на съдии и прокурори, както и налагането на дисциплинарна отговорност и на уволнение;
-конфискувано е имуществото на 3049 съдии и прокурори, срещу които тече разследване.
Четирите съществуващи европейски асоциации на съдиите обединяват своите усилия и създават. В писмо до генералния секретар на Съвета на Европа Турбьорн Ягланд четирите съдийски организации - Асоциацията на европейските административни съдии (AEAJ), Европейската асоциация на съдиите (EAJ), Съдиите за съдии и Европейските магистрати за демокрация и свобода (MEDEL), призовават Съвета на Европа да напомни на Турция за европейските ценности и стандарти, да образува специална комисия, която да проучи мотивите и фактическите основания на турските власти за действията им срещу съдебната система, или да възложи тази задача на своите органи, както и да изпрати официални наблюдатели в Турция, за да изследват ситуацията със задържаните съдии и прокурори. Платформата за независима съдебна система в Турция изразява готовност да помогне при осъществяването на тези ангажименти.На 11 октомври, вторник, в Двореца на правосъдието в Брюксел, Платформата дава международна пресконференция на тема "Състоянието на турската съдебна система преди и след преврата. Как да се възстанови върховенството на правото в Турция?", на която ще участват председателите на четирите европейски съдийски асоциации.Европа е изправена пред най-сериозния разпад на общите ценности, върху които тя се гради, пише в писмото до Ягланд. Но специално събитията в Турция трябва да бъдат разглеждани като рушащи и демокрацията, и човешките права. А унищожаването на независимостта на съдебната система е ключово условие да се случи това.Европейските съдии, обединени в платформата, са дълбоко потресени от множеството загинали и ранени в опита за преврат в Турция, те изразяват съболезнования на турския народ и категорично заявяват, че при демокрацията няма място за преврати. Същевременно, има основания да се предполага, че опитът за преврат се възприема като възможност за обявяване на извънредно положение и за отстраняване на процедурните гаранции и основните права: "Въпреки че опитът за преврат е извършен от малка група сред военните, реакциите на правителството са насочени към голям брой цивилни, сред които много съдии и прокурори, журналисти и учители. Очевидно се твърди от президента, че всички те са последователи на Фетхуллах Гюлен, който е обявен за подбудител на терористична организация. Досега няма доказателства за съществуването на терористична организация или за конкретно членство на задържаните в организация на Гюлен", пише в документа.Платформата за независима съдебна система в Турция сочи редица тревожни факти, които са били съобщени от техни колеги:Въз основа на всичко това се прави извод, че реакцията към членовете на съдебната система не са предизвикани от "преврата", те по-скоро са следствие на линията на подкопаване на независимостта на турската съдебна система стъпка по стъпка, която започва около декември 2013 г. Сочат се и конкретни такива стъпки: някои изменения в правната рамка на Висшия съвет на съдиите и прокурорите; наказателни дела срещу съдии; многобройни премествания на съдии и прокурори, без тяхно съгласие; дисциплинарни процедури и отстраняване на съдии заради техни решения; изменения в Закона за касационния съд, заради което повечето съдии от ВКС ще загубят постовете си; спорна политика на назначения на нови съдии; промяна в първоначалните изисквания за обучение и назначаване на съдии с много кратък срок на обучение, преди да е възможно назначение и др.Сочат се и редица документи на европейски организации след декември 2013 г. все във връзка с намесата в независимостта на правосъдието в Турция – резолюция на Европейския парламент от 10 юни 2014 г., декларация на Венецианската комисия от 20 юни 2015 г., актове на Консултативния съвет на европейските съдии.Като обобщение се посочва, че всички тези елементи са ясна индикация за правителствената стратегия, чиято цел е да постави съдебната власт под контрол. А междувременно има и шокиращи сведения за отношението към задържаните турски съдии прокурори – начина на задържането, условията на арестите, липса на медицински грижи, отказа за контакти със семейството, отказ за контакт с адвокат, натиск върху защитниците, както и върху съдиите, натоварени с делата на техните колеги, невъзможност за провеждане на конфиденциални разговори с адвокат, липса на достъп до делата и др.Независимата съдебна система е крайъгълен камък в една демокрация, която се ръководи от върховенството на закона. Не само в интерес на турския народ, но и в интерес на всички страни-членки на Съвета на Европа е да се възстанови този принцип в Турция. Задача на Съвета на Европа и неговите държави-членки е да се опитат да спрат тенденцията за ликвидиране на независимата съдебна система и като последица от това – разрушаване на демокрацията в Турция, пише в писмото на Платформа за Турция до Ягланд.

fasttext_language: bg


description: Консолидацията в сектора на полупроводниците продължава

title: Qualcomm може да придобие NXP Semiconductors

maintext:
Спадът в продажбите на телефони и техника забавя и бизнеса с чипове
© В© Albert Gea / Reuters
Двете компании ще търсят начин да намалят разходите си и да повишат ефективността си чрез сделката. Според хора от индустрията обаче по-голям фактор за сделката са нарастващите разходи по отношение на вътрешно развитие на продуктите. Все по-малките чипове стават и все по-рискови и скъпи за създаване.
Кийт Джаксън, главен изпълнителен директор в ON Semiconductor, който наскоро завърши сделката на стойност 2.4 млрд. долара, с която закупи компанията за чипове Fairchild, коментира преди седмица, че е много по-лесно компаниите да разширяват портфолиото си чрез придобивания. Разширяването на компаниите също така им позволява да станат все по-ценни доставчици за големите си клиенти, като така намаляват риска от изместване от страна на конкуренти.
Придобиванията на компании с вече установени продукти дава възможност на компаниите да се разширяват, без да имат разходи по създаване на нови продукти, които може да не се окажат успешни на пазара. Главният изпълнителен директор на NXP Ричард Клемър например очаква неговата компания да играе по-голяма роля в еволюцията на превозните средства чрез технологиите на Freescale Semiconductor, която NXP закупи през изминалата година за 12 млрд. долара.
Сделките в сектора достигнаха рекордни нива през миналата година, когато компании като Intel, Avago и NXP направиха големи придобивания. За тази година сделките възлизат на общо 75 млрд. долара, което нарежда технологичния сектор на първо място по сливания и придобивания за 2016 г., като сделките във всички сектори общо са на над 463 млрд. долара по данни на Dealogic.
Покупката на NXP би била една от най-големите сделки за годината и би променила радикално Qualcomm - компания, която стана известна като доставчик на безжични чипове. Qualcomm има нетрадиционен бизнес модел, като освен приходи от създаването и продажбата на чипове прави много приходи и от лицензирането на патентите си, които се ползват от почти всички производители на телефони в света. Към момента компанията разполага с 31 млрд. долара в кеш, които държи зад граница. Това би било още една причина да се търси сделка с NXP, която е базирана в Айндховен.
Производителят на чипове Qualcomm се насочва към придобиването на NXP Semiconductors. Подобна сделка може да бъде оценена на над 30 млрд. долара и да засили тенденцията към консолидация в индустрията. Според източници на Wall Street Journal сделката може да се окаже факт през следващите два до три месеца. В същото време обаче Qualcomm се оглежда за други компании. Акциите на NXP скочиха със 17 процента след публикацията на американското издание, като с този скок компанията вече се оценява на 33 млрд. долара. Акциите на Qualcomm също реагираха позитивно със скок от 6.3%, като така компанията достигна пазарна капитализация от над 100 млрд. долара. В чип индустрията тече агресивна консолидация, като сделките в сектора от началото на 2015 г. възлизат на над 200 млрд. долара. Растежът в приходите на компаниите се забавя, след като продажбите на компютри и телефони също бележат спадове.


description: Броят на нефтените платформи в страната се повишава непрекъснато от края на юни. Към петък те вече са 432, пет повече на седмична база. Това беше...

title: Производителите на петрол в САЩ повишават производството, а цената пада

maintext: Броят на нефтените платформи в страната се повишава непрекъснато от края на юни. Към петък те вече са 432, пет повече на седмична база. Това беше очаквано, тъй като петролът се покачи рязко след като ОПЕК смята да ограничи предлагането с 400 хил. барела.Инвеститорите реагираха на новината, като цената на суровината се понижи. Въпреки това по време на европейската сесия петролът възстановява част от загубите. WTI се движи на 50.30 долара за барел с понижение от 0.12%, а Брент се върна на старта, котирайки се на 51.93.Цената на златото се понижи с 0.21% до 1 252.85 долара за тройунция. Ценният метал се движи близо до четиримесечно дъно, като инвеститорите се готвят за по-високи лихви в САЩ и затягане на монетарната политика в Европа и Япония. Среброто също губи, поевтинявайки с 0.19% до 17.407.Информацията е актуална към 11:45ч.


description: Регулаторът планира да удвои бюджета до 20 млн. лв., за да затегне надзора и да си извоюва независимост

title: КФН вдига драстично таксите, без да отчита ефекта върху пазара

maintext:
Новият председател на регулатора Карина Караиванова търси независимост от централния бюджет
© НАДЕЖДА ЧИПЕВА
Официалните коментари от бизнеса са предпазливи, липсват остри критики
Заплати по модела на БНБ
Възнаграждението на председателя и на останалите членове на КФН, както и на експертите в регулатора вече ще се определят по специални правила, които взимат предвид нивата на заплащане в небанковия финансов сектор. Логиката е, че за да задържа експертния си потенциал, КФН трябва да плаща конкурентни заплати. С тази промяна формирането на заплатите в КФН ще е по модела на БНБ, където те се определят на база средните управленски заплати в банковия сектор.
В момента възнаграждението на председателя на КФН е 90% от това на председателя на Народното събрание. Заместниците му пък взимат 90% от неговото. По последни данни заплатата на парламентарния председател е 4750 лв.
Чувствително по-високи такси за всички небанкови финансови институции, които да осигурят независимост, модернизация, увеличение на щата и по-високи заплати в Комисията за финансов надзор (КФН). Това е равносметката от предложения от регулатора за обществено обсъждане законопроект, който тотално променя начина му на финансиране. Вместо досегашната система, при която КФН разчиташе на относително ниски такси, събрани глоби и трансфер от централния бюджет, сега се планира приходите на институцията да идват изцяло от такси - постъпленията от наложените санкции ще отиват в бюджета и ще се осигури финансова самостоятелност.Генералната посока на промените е логически оправдана - бюджетът на КФН за 2016 г. е 10.14 млн. лв., като дефицитът в него от 3.2 млн. реално беше покриван със субсидия от държавата. Освен това за всеки регулатор, който получава и постъпленията от санкции, има изкривен стимул да задушава бизнеса с прекомерна строгост. Същевременно обаче покачването на таксите може да има и негативни ефекти за пазара и дори да изтласка от него по-малки играчи. Затова обясненията на КФН, че не са изготвени разчети за влиянието, защото предложението е във фаза обществено обсъждане, звучат несериозно.От комисията коментираха, че предложенията идват след разговори с бизнеса и наистина за тях в сектора се говори от повече от месец, като липсват остри критики. Това обаче до известна степен се дължи и на предпазливостта на участниците да се конфронтират с новия председател Карина Караиванова, още повече че в момента текат проверки в застрахователния и пенсионния сектор. Освен това немалка вина за нуждата от ударно покачване идва и от предишното ръководство на Стоян Мавродиев, когато потъна голяма част от капацитета на на КФН. Планове на Караиванова са бюджетът на КФН да нарасне двойно, като до 9 млн. лв. да бъдат събрани само от пенсионните фондове, а останалите - от застрахователите и участниците на капиталовия пазар.В мотивите към законопроекта комисията споменава, че сегашният ѝ бюджет е недостатъчен за упражняване на контролните функции, включително и такива, свързани с ангажиментите ѝ в европейски органи като EIOPA и ЕSMA и международни асоциации. Само те са оценени на 1.67 млн. лв. Нуждата от повече приходи се обяснява още с "морално остарели хардуер и софтуер, което нерядко създава непреодолими препятствия", необходими "сериозни средства за нови информационни технологии", недостиг на автомобили, който "препятства работата при осъществяване на проверки на място" и "нуждата от осигуряване на допълнително работно пространство", тъй като не е възможно дори правилното от гледна точка нормативните изисквания съхраняване на учрежденския архив.Също така трябват средства за повишаване на квалификацията на персонала, като КФН се нуждае от повече служители с професионалните сертификати CFA (за финансов анализ) и ACCA (за счетоводство). Цената на двете програми е по няколко хиляди долара, а обучението по тях продължава около 3 години, което предполага и очаквания за по-висока заплата от миналите изпитите.Караиванова е споменавала това многократно на срещите си и с неправителствените организации на поднадзорните си лица. "На една от тях попитахме, ако бюджетът на КФН се увеличи двойно, колко повече ще получават 250-те служители, но тя отвърна, че тя не ни пита как си харчим парите", разказа участник в срещите, пожелал името му да не се споменава. Все пак по всичко личи, че реформата е обвързана и с по-високи заплати, като КФН паралелно с политическата и бюджетната независимост се опитва да си извоюва и аналогичен на БНБ статут, където възнагражденията са базирани на тези в поднадзорните лица (виж карето).Най-засегнати от новите промени са пенсионните компании, които управляват над 9 млрд. лв. активи. При сегашното законодателство те заплащат годишно за надзор по 15 хил. лв. на КФН плюс 7.5 хил. на всеки фонд за допълнително пенсионно осигуряване. След новите промени обаче пропорцията ще се измени съответно на 100 хил. лв. и 50 хил. лв. При деветте играча на пазара това прави общо 2.25 млн. лв. В допълнение към това те ще внасят и част от приходите си, равна на 10% от постъпленията от такси и удръжки, като общо от целия сектор приходите на КФН могат да надхвърлят 9 млн. лв. за 2017 г. и 10 млн. лв. занапред. Нито едно дружество обаче не може да има по-голям дял от 21.5% от всички приходи на КФН по тази линия, което ще означава таксата за пазарните лидери да не стане непропорционално голяма и да е ограничена до около 1.9-2 млн. лв.В асоциацията на пенсионните компании е имало няколко много остри събирания на управителния съвет по въпроса с таксите, които предлага КФН. На тези заседания дружествата се разделили на три – малки, средни и големи по активи компании. Малките включително обмисляли да напуснат асоциацията и заявили, че тези такси са насочени директно срещу затварянето на бизнеса им. Всъщност за "пострадали" се приемат всички пенсионни компании, като таксите, които ще плащат, се увеличават между осем и 50 пъти в зависимост от големината на дружеството, изчисляват техните директори.Според тях по време на разговорите Караиванова дала да се разбере, че те могат да бъдат събрани не само като такси, но и като глоби. Глобите се предвижда да се увеличат драстично в промените в КСО, които в момента са на първо четене в парламента. Проектозаконът предвижда прелицензиране, много бърза процедура по отнемане на лиценза, в пъти увеличаване на глобите и законодателство, при което пенсионните компании са изцяло зависими от КФН и от подзаконовата нормативна уредба, която тя ще разпише за работата им. Така пред пенсионните компании успели да издействат минимални отстъпки за таксите, които ще плащат."Въпросът с таксите беше дискутиран между КФН и управителния съвет на асоциацията на дружествата за допълнително пенсионно осигуряване. В рамките на дискусията имаше известно редуциране на първоначалните предложения на КФН за размер на таксите на целия пазар. Никой от нас не може да бъде щастлив от това съществено увеличение, но, от друга страна, получихме уверение, че след въвеждането на тези нови такси ще бъдат извършени съществени промени в посока на това да се повиши капацитетът на КФН, което няма как да не ни удовлетворява и оставаме в очакване кога, дали и как това ще се случи", коментира Даниела Петкова, председател на управителния съвет на пенсионноосигурителна компания "Доверие".Според малките и средните компании новите такси представляват в по-голяма степен тежест за тях. "Таксите, предложени от КФН, са твърде високи и непосилни за по-малки пенсионни дружества. Докато при по-големите те могат да бъдат платени за сметка на печалбата, при нас това ще стане за сметка на приходите. В рамките на диалога с комисията беше постигнато намаление на таксите в сравнение с първоначалния вариант и беше въведен таван за по-малките компании. За нас ще бъде още една съществена крачка, ако комисията въведе разсрочено плащане два пъти в годината, а не всички такси да натоварват дружеството в началото на януари", казва Людмила Векова, председател на съвета на директорите и изпълнителен директор на Пенсионноосигурителния институт.Застрахователите също са потърпевши. За 2017 г. те ще дължат по 100 хил. лв., а за следващите - по 140 хил. лв. такса. Сега тя е 60 хил. лв. за общото застраховане, или 15 хил. лв. за животозастраховането.Презастрахователите, чийто единствен представител у нас е бизнесът на "Дженерали" за Източна Европа, ще трябва да допринасят със същата такса, повишение от над 70%."Това, което е централно важно за бизнеса, за да се развива нормално, е независим регулатор с достатъчно ресурси. Идеята, че може да се осъществява качествен надзор без ресурси, е абсурдна. Комисията за финансов надзор трябва да бъде независима - затова е създадена. Наистина не е приятно да платиш пет пъти повече, но да имаме добре регулиран пазар, има своята цена. Размерът на таксите не е малък, но ако трябва да сравним, те не представляват такова предизвикателство като инвестициите, които трябва да направят компаниите, за да отговорят на изискванията на директивата "Платежоспособност" 2. Тя наложи много стрес както върху самите компании, така и върху КФН, която трябва да е подготвена да работи адекватно", коментира Светла Несторова, председател на Асоциацията на застрахователите в България и председател на управителния съвет и изпълнителен директор на "Булстрад Живот Виена иншурънс груп".За малките застрахователи, които приемат да имат бизнес само в България, има и опция да плащат по 20 хил. лв. такса.Най-малко засегнат е капиталовият пазар, който и без това е най-слабо развитата част от секторите под надзора на КФН. Там дори е предвидено и облекчение с цел да се привличат компании към излизане на борсата - за следващите три години се предвижда опадане на таксата за потвърждаване на проспекти по публично предлагане. Иначе тя остава без промяна - 900 лв. + 0.1% от стойността при емисии над 200 хил. лв., каквито са повечето на БФБ, до максимум от 5 хил. лв.При инвестиционните посредници промените също не са толкова тежки. Най-големите от тях, които разполагат с капитал над 1.5 млн. лв., удвояват вноската си до 5 хил. лв. годишно. В зависимост от услугите, които предоставят на клиентите си, минималната такса е 1.5 хил. лв.Повишават се обаче годишните такси за ключови институции на капиталовия пазар. Най-голям е ръстът при основните две компании на него - Българската фондова борса, която осигурява инфраструктурата за търговията, и Централният депозитар, който е регистър на ценните книжа - те ще трябва да заплащат по 200 хил. лв. годишно, повече от 10-кратно увеличение спрямо предишните им такси.През последните години БФБ регистрира загуби заради ниския оборот на борсата, като към средата на годината тя е 290 хил. лв. Допълнителната регулаторна тежест ще има допълнителен негативен ефект и може да намали интереса за евентуална приватизация на двете компании, каквито намерения декларира всяко правителство от над десет години насам. От борсата предпочетоха да не коментират предложението на толкова ранен етап.Такса ще заплащат и някои специализирани фондове. 140 хил. лв. годишно са предвидени да внасят от "Гаранционния фонд", като само за 2017 г. има отстъпка - 100 хил. лв., и се събират отчисления от задължителните застраховки "Гражданска отговорност" за шофьорите и "Злополука" за доставчиците на градски транспорт. Фондът за компенсиране на инвеститорите, който гарантира инвестициите на капиталовия пазар, внася по 10 хил. лв. годишно в бюджета на КФН.


description: И още: Драмата с "Белене" не е приключила; Пазарът на работна сила : Няма хора – действай!

title: Мнения Daily - Президентските избори: Идва кратък исторически прозорец

maintext:
Цецка Цачева е кандидатът на ГЕРБ. Негласно обаче има консенсус, че е най-добре президентското място да бъде фактически опразнено. В конституцията може да пише всякакви неща, но реално цялата власт е в едни ръце.
© Юлия Лазарова
Антипрезидентската кампания на най-голямата партийна машина приключи.
Реалната кампания не е за това кой да бъде президент. Кампанията е за всякакви други неща, включително окончателното изпразване на президентската институция от съдържание. Този процес започна с предложението на управляващите предизборните кампании да се намалят на 3 от сегашните 4 седмици, които идвали много. Мина през отказа на най-голямата партия да посочи свой кандидат, и то с демонстративно антиполитичното обяснение за ретроградния Меркурий. Мина през изпълването на кандидатското поле с всякакви покемони (анимационен монстър, изваден от нечий джоб), които трябва да забавляват, отвличат вниманието, дразнят, объркват, но при всички положения - да убиват усещането за смисъл под общия знаменател "родил съм се с ГЕРБ, с ГЕРБ ще умра", както обяви Митьо Пищова, който декларира, че се кандидатира, но ще гласува за кандидата на ГЕРБ.
Мина и през все по-явната демонстрация на нежеланието на потенциалните кандидати от ГЕРБ да влязат в ролята на Плевнелиев. И приключи с името на онзи, който е изтеглил късата клечка.
В тази кампания участват и останалите "системни" партии. Дори да не са извадили очевидни покемони, цялостният им подход говори за голяма усмотрителност да не би да предявят реална претенция да бъдат алтернатива на съществуващия модел на упражняване на власт. И негласният консенсус е, че е най-добре президентското място да бъде фактически опразнено. Посланието е, че в конституцията може да пише всякакви неща, но реално цялата власт е в едни ръце.
Ако Борисов беше решил, че му е време да мигрира през Ларгото, вероятно сега щяхме да бъдем облъчвани със спешната необходимост от преминаване към президентска република. Но както и да го наричаме на хартия, то все повече заприличва на джамахирия, която вместо на петрол мирише на печени чушки и други местни специфики.
Ако се чудите – а какво пък е толкова значението на президента, да припомним. От години се натъртва как имало било дисбаланс между правомощията на президента и прекия му избор. Онова, което клишето пропуска, е, че реалната власт на президента е кризисна и съществените му правомощия са резервни. Президентът е пазител на конституционния ред от последна линия. Когато нормалните механизми за реализиране на българската държавност в предвидения от конституцията модел, включително върховенството на правото, разделението на властите, интегритета на институциите и националната сигурност в широк смисъл дадат на късо, тогава идва ред на президента да се намеси.
През останалото време той е една "спяща" конституционна потенция и упражнява церемониални функции. Ако трябва да формулираме най-кратко длъжностната му характеристика, тя е: "Онзи, който казва НЕ." Неговата свръхлегитимност, почерпена от прекия му избор, съвсем не е недоразумение, тя е резерв за време на криза. Когато президентът трябва да защити българската конституционна държавност, той трябва да може да го стори със силата на милионите, които са гласували за него.
Вместо това колективното усилие е да бъде инсталиран поддакващ оберкелнер. Причината за това е крещящо очевидна – българската държавност е в задълбочаваща се криза и колективната воля на мнозинството от "властовата ни класа" е да продължи това положение. Геополитическите промени отварят вратата този захват на държавата от мафията да премине към чужди сили в рамките на няколко хибридни хода. Ако някой мисли, че в аферите КТБ, "Булгартабак", "Белене", действията на ВТБ и пр. става дума просто за изпомпване на пари, греши: става дума за преместване на властови потенциали, с които се измества и курсът на българската държавна гемийка.
Тези президентски избори са заредени с риска от разбъркване на така подредения пасианс. Това, че са точно за бранителя на конституцията, че са преки и мажоритарни, е един доста незаслужен от нас подарък от съдбата – момент, в който можем да се опитаме да противодействаме на превръщането си в джамахирия.
Освен покемони на сцената има един-двама кандидати с потенциал да осъзнаят картината, която скицирам. Всеки един от тях е обременен с котерии от коальори, които искат просто да се наместят по-добре на софрата, но не и да поставят статуквото под съмнение. Идва краткият исторически прозорец, в който тези хора могат да хвърлят заешките костюмчета и да бръкнат с пръст в раната. Т.е. реално да издигнат кандидатурата си за "онзи, който да каже не" на захвата на българската държавност.
@Nikolay Staykov
Има и нещо позитивно в издигането на Цецка Цачева като кандидат за президент на управляващата партия. На всички следва да е станало ясно кой е най-важният пост в държавата и това е този на министър-председателя. В една бедна и корумпирана държава, без независими регулатори и без влиятелни независими медии единственият контрол върху ситуацията е през властовите ресурси на изпълнителната власт.
Само през тази власт може да се контролират постове и да се купуват и направо подкупват хора и цели партии, като се следят какво правят единствено за да се държат в зависимост. Само през изпълнителната власт могат да се насочват пари през обществени поръчки към избрани фирми. Пак през изпълнителната власт могат да се подкупват и медии. Нито президент, нито председател на парламент могат да сядат всяка седмица с главния прокурор и да "борят корупцията" по удобен и за двамата начин.
Дотук с идеята и за парламентарна република, и за независимо правосъдие, и за независими институции като президенти и разни регулатори като БНБ, КЗК и други изобщо немаловажни. Концентрацията на власт чрез подставени сламени лица по върховете на държавата опустошава институциите и гони и малкото останали независими и почтени хора в тях. Режимът може да е мек, но резултатите са като неутронна бомба, която опустошава избирателно мозъците и почтеността във тези ешелони на властта, на чиято работа разчитаме, за да заприличаме на нормална и работеща държава.
Честито на Плевен и на летището в Долна Митрополия - чака го основен ремонт скоро.
@Maria Spirova
Това, че цялата пресконференция беше естраден моноспектакъл на Премиера-Слънце вместо събитие, дори допирателно свързано с #избори 2016 и кандидатури, не може да бъде изненада, ако и да бе жалко за гледане.
Обаче ей тази фразичка не ви ли кара да изтръпнете? "Борисов допълни, че съобщил на Манушев, че той е избран [за вицепрезидент], днес в 11 без 15." (Дневник)
Допустимо ли е да гласуваме за хора, дето представа си нямат, че ще влязат в голямата политика, дори два часа преди да им щракнат с пръсти?
Нормално ли е да не ги питат искат ли, могат ли, мислили ли са по въпроса?
Възможно ли е Борисов до такава степен да не си дава сметка, че звучи като кукловод, че чак се хвали публично с това как всички около него са послушни фигуранти и скачат по команда като дресирани бълхи?!
@Hristev Hristo Цачева е слаб, дори безличен кандидат. Тя е типичният провинциален кариерист, без много багаж, но с упорство, способност за вписване във всякакви ситуации и наличие на много широко обтекаеми принципи, които могат да вземат всякаква форма според конюнктурата и случая. Публичното й говорене е крайно клиширано, лишено от какъвто и да е жив смисъл и стойностно съдържание. Нещо като досаден бюлетин на официална селска радиоточка нейде между '60-те и '70-те по Бай-Тошово време.
Да се издигне такава кандидатура означава, общо взето, нещо между: а) искаш да изгубиш изборите; б) искаш да обезличиш и обезсмислиш президентската институция, за да си командваш всичко както ти е кеф, без да спазваш каквито и да е демократични правила, принципи и смисъл на нещата; с) тотално си загубил връзка с реалността.
Тази кандидатура показва, че ако изобщо някога ГЕРБ е била близо до смислена политическа партия, вече не е. Проблемът е, че оттам нататък това, което произтича от другите политически субекти, също не е особено обнадеждаващо. И всъщност се оказва, че в 27-та година от началото на демократичните промени българската политическа система в крайна сметка катастрофира.
@Антоанета Цонева
Който търси бащица - получава майка... Това е положението, деца!
Фотограф: КРАСИМИР ЮСКЕСЕЛИЕВ
Разминаването между уменията на безработните и нуждите на бизнеса е често обсъждана тема, чиито мащаби и значение обаче невинаги биват напълно разбирани. Освен по линия на трайното изключване на някои лица от пазара на труда този феномен, най-общо описван като структурна безработица, намалява потенциалния ръст на икономиката в добри години и засилва ефекта от евентуални кризи.
Макар местният пазар на труда да продължава да създава работни места и през 2016 г., някои от индикаторите подсказват, че потенциалът на икономиката да продължи да генерира заетост постепенно се изчерпва. Сред тях са:
1) Продължаващото изключване на младежите. Макар безработицата сред тях постепенно да намалява, данните на НСИ ясно показват, че основният двигател зад този процес през последните години е не повишаващата се заетост на младежите, а намаляващата им икономическа активност. Последната е на 15-годишно дъно от 24% при средно ниво за ЕС от 41%. Възможно е роля тук да играе и все по-лесният достъп до висше образование, който сам по себе си е свързан с темата проблем предвид качеството на продукта в родните университети.
2) Стагнацията на общата икономическа активност на населението. През първите две тримесечия на 2016 г. тя остава непроменена спрямо същия период на 2015 г. Това означава, че в избора си на кадри работодателите все по-често се оказват ограничени в рамките на текущо безработните, голяма част от които са дългосрочно безработни. Фактът, че след десет силни тримесечия за пазара на труда част от безработните не успяват да си намерят работа, подсказва, че шансът те да запълнят дупката между нуждите на работодателите и уменията на свободната работна ръка е малък.
3) Забавящият се ръст на броя на заетите. Първите две тримесечия на 2016 г. са най-слабите от началото на 2014 г. насам.
4) Покачващият се дял на предприятията, които определят недостига на подходящи кадри като фактор, който ограничава по-нататъшното разширяване на дейността им. Именно този фактор е от особено значение за икономиката в периоди на умерен растеж като настоящия. Най-просто казано, все повече български предприятия, чиято дейност се развива успешно, са принудени да забавят своето по-нататъшно разрастване поради липсата на подходящи кадри.
Не е трудно да си представим последствията от този проблем:
1) Икономиката оперира под своя пълен потенциал, поради което нивото на БВП е по-ниско, отколкото би могло да бъде. Някои предприятия отказват/забавят поръчки поради липса на необходимия за тях човешки ресурс.
2) Ниското/неподходящото образование и квалификация (наред с други фактори) продължават да задържат много хора, които иначе имат желание да работят, извън пазара на труда. По отношение на младежите това е особено сериозен проблем, който може да окаже влияние върху цялостната им перспектива за развитие .
3) Нетният ефект върху публичните финанси е отрицателен, тъй като, от една страна, продължителното отсъствие от пазара на труда генерира разходи за социалноосигурителната система, а от друга - данъчните и осигурителните приходи са по-ниски, отколкото биха могли да бъдат.
От анализ на Христо Иванов, бивш правосъден министър, в "Дневник"Коментар на Калоян Стайков, Институт за пазарна икономикаСлед близо три месеца на блянове и сценарии за бъдещето на ядреното оборудване, което Националната електрическа компания (НЕК) беше осъдена да заплати на "Атомстройекспорт", се стигна и до естествения и неизбежен въпрос – откъде компанията, която все още генерира загуби, ще осигури необходимите средства. За разлика от предишни случаи, в които Българският енергиен холдинг (БЕХ) е теглил заем, за да осигури ликвидни средства на НЕК, случаят сега е по-различен.Предните кредити бяха използвани за покриване на недофинансирани разходи на НЕК за регулираната му дейност, а по закон всички икономически обосновани разходи за регулираната дейност на компанията трябва да се включат в регулираната ѝ цена. С други думи, отпускането на кредит на БЕХ е обезпечено с бъдещите приходи на НЕК от регулираната цена, ако регулаторът ги включи, разбира се. Инвестиционната дейност на НЕК, като строеж на нова ядрена централа, не е част от регулираната дейност на компанията и свързаните с нея разходи не влизат в регулираната цена на електроенергията. С други думи липсва горната гаранция, че кредиторът някога ще си върне кредит, отпуснат на компания с хронични годишни загуби.След като НЕК нито може сама да осигури средствата, тъй като постоянно е на загуба, нито може да изтегли кредит, сама или чрез БЕХ, единствената друга възможност е държавата да осигури тези средства. Това е напълно логично, тъй като по закон решението за изграждане на нова ядрена централа се взима от Министерския съвет по предложение на министъра на енергетиката. След като решението се взима от правителството, следва и контролът на изпълнението на това решение, и отговорността за свързаните с него разходи да се носят отново от правителството.Приетият през изминалата седмица закон, с който се отпуска безлихвена възмездна държавна помощ на НЕК, страда от редица проблеми:- Мълниеносно одобрение в парламента, почти без дебат – законът е приет за по-малко от 8 дни от внасянето му в парламента.- Приемане на сляпо – народните представители получават достъп до арбитражното решение след като законопроектът е приет на второ четене в парламента.- Официално становище от White and Case за възможностите за обжалване на арбитражното решение е изискано и получено едва след като законопроектът е приет на второ четене, въпреки че има пряко отношение към дължимата от НЕК сума.- Липса на каквито и да е било детайли – не са посочени нито максималната стойност на държавната помощ, нито срокът и начинът на връщането ѝ.- Предстои одобряването му като допустима държавна помощ от Европейската комисия, а това отнема време, през което сумата на натрупаните лихви за забава на плащането растат.От гледна точка на фиска липсата на информация за начина, по който НЕК ще върне тази държавна помощ, е фрапиращо безотговорен, защото:- Компанията продължава да е на загуба и ще са необходими външни източници на финансиране.- Има възможност за препродаване на ядреното оборудване на трета страна, но не е ясно при какви условия – срок, цена и др.- Проектът за АЕЦ "Белене" е спрян, т.е. НЕК не може да очаква бъдещи приходи от него, с които да върне средствата.- Изграждането й от частен инвеститор е практически почти невъзможно, тъй като правителството не е склонно да даде държавна гаранция, включително под формата на дотация към продажната цена.С други думи, драмата с "Белене" не е приключила с прекратяването на проекта в началото на 2012 г. Решението за отпускане на държавна помощ и по-важното – начинът, по който това беше направено, предполага нови изненади в бъдеще.Коментар на Явор Алексиев, Институт за пазарна икономика


description: Знаете ли как се създават легендите?От уста на уста, разбира се.Точно както това се случва със SASA Asian Pub.И...

title: SASA Asian Pub - новата градска легенда на пъпа на София

maintext:
Публикацията е част от платеното съдържание в Капитал Light.
Илюстрация Увеличаване [Happy Bar and Grill] Смаляванеа>
Илюстрация Увеличаване [Happy Bar and Grill] Смаляванеа>
Илюстрация Увеличаване [Happy Bar and Grill] Смаляванеа>
Знаете ли как се създават легендите?От уста на уста, разбира се.Точно както това се случва със SASA Asian Pub.И не става дума само за отличния вкус на храната – той е задължителен, но далеч не е достатъчен, за да превърне едно място в градска легенда.Важно е и самото място – да си буквално на пъпа на София е уникална предпоставка, но също не е достатъчно, за да "влезеш в устата " на хората.За истинските легенди трябват интересни истории.Днес ще ви разкажем две от тях.Започваме с Umami.Umami e в основата на азиатската кухня и култура. Люк Бесон би го нарекъл "Петият елемент", но той е европеец. Всъщност става дума за "Петият вкус", който е съчетание от четирите основни – сладък, солен, кисел и пикантен и носи висшата наслада за сетивата. Доматите и соевият сос са двата продукта, които в най-голяма степен са носители на umami вкуса, затова не е изненадващо, че присътват в различна степен в повечето от азиатските рецепти.Думата umami не съществува в нито един азиатски език, понятието е създадено от японския химик Кукунае Икеда и е механичен сбор от две думи – невероятно и вкусно.Каквото е новото меню на SASA Asian Pub. Можете да го опитате от 2-ри октомври, да усетите лично umami насладата и да я предадете от уста на уста.Втората ни история е свързана с понятието Asian Pub.Подобно на umami, и то е специално създадено, за да опише една уникална концепция.Тази на SASA.SASA е модерен космополитен ресторант, в който се предлагат най-добрите ястия от най-вкусните азиатски кухни.Да, но SASA далеч не е само това.SASA е и "pub" – популярно и достъпно място за срещи по всяко време на деня и вечерта.В самото сърце на града, SASA предлага едновременно да избягате от ежедневието и да попадате в центъра на събитията. SASA e мястото, където всички се отбиват и докато хапвате хрупкава патица или отпивате любимия коктейл на Брад Пит "Chinese mule", можете да научите на живо много от новините, за които иначе четете в социалните мрежи и медиите.И да ги предадете от първо лице от уста на уста.


description: Ските възвръщат позиции в системно спадащия пазар на екипировка за зимни спортове

title: Замира ли сноубордът

maintext:
Трикове и скокове - това вече не е запазена зона само за сноуборда
Преди повече от 30 години пързалянето със сноуборд, практикувано само от Джейк Бъртън и няколко приятели от Върмонт, въобще не беше вълнуващо. След това дойдоха X-Games в Нагано, които доведоха до експлозия в развитието му през 90-те години на миналия век. Сноубордингът се превърна в най-бързо развиващия се спорт в света. Към 2010 г. около 8.2 милиона души в САЩ карат сноуборд. Пет години по-късно броят им спадна с около половин милион души.


description: Вицепрезидентът "Облачни инфраструктури" в технологичната компания пред "Капитал"

title: Джон Гилмартин: България е едно от ключовите звена за трансформиращия се бизнес на VMware

maintext:
[VMware]
Визитка
Джон Гилмартин ръководи развойната дейност на едно от ключовите направления на технологичната компания VMware - облачните инфраструктури. Преди дни по време на годишната си конференция за Европа, Близкия изток и Азия техногигантът обяви няколко нови продукта и партньорства като тези с IBM Amazon Web Services, с които ще интегрира частни и публични виртуални пространства, за да улесни дигитализирането на бизнеса на клиентите си. Гилмартин обяснява в интервю за "Капитал" какво точно означава всичко това и как ще се отрази върху дейността на местното звено на VMware.
"Ако преди IT беше подкрепяща дейност, днес технологията определя бизнес модела на компанията."
Цялата тази промяна на модела и разширяване на портфолиото ви, добавяне на партньори и технологии ще се отразят ли на начина на работа и задачите на вече съществуващите ви екипи? Движейки се в посока софтуер и инфраструктура като услуги, очаквате ли голямо разрастване на центровете си за поддръжка?
- Аз отговарям за развоен екип. Дейността му е съсредоточена около това как интегрираме различните продукти на VMware в платформите ни за виртуализация и софтуерните центрове за данни. Всичко това се интегрира в Cloud Foundation. Това беше и голямата новина, която обявихме на глобално ниво през август. Ключова част от екипа, с който създадохме Cloud Foundation, се намира в България.- Не мога да коментирам размера, единственото, което мога да кажа, е, че е критично важен за дейността ни. В България се извършват голяма част от основните за продукта дейности - развиване на софтуера за автоматизация, което е в основата на Cloud Foundation. Хората ми в София имат голяма експертиза за това как да разработят различните елементи и стъпките в изграждането на по-големия продукт.- Единственият R&D екип, който аз ръководя в рамките на Cloud Foundation, е в София.- Да, продължаваме да работим на пълни обороти. Мога да кажа, че в София е критична част от бизнеса ни - както от IT перспектива, така и от гледна точка на конкретния продукт. Звеното е един от най-големите ни развойни центрове не само в Европа, но и на глобално ниво.- Нека да започнем от перспективата на нашите клиенти. В момента те усилено мислят по посока на това как да използват оптимално и максимално облачните услуги. И това е в две посоки. От една страна, клиентите ни мислят как да си осигурят повече виртуално пространство в собствените си центрове за данни, а от друга - как да използват възможностите на публичните облачни инфраструктури - такива като на Google или Amazon. И цялата идея на Cloud Foundation е да обедини двете пространства. А начинът да го направим, е чрез предоставяне на изцяло софтуерно базирана инфраструктура т. е. център за данни. С други думи - взимаме цялата инфраструктура, която би ви трябвала, за да имате работещи приложения - сървъри, мрежи, компютри, и ви ги даваме под формата на софтуер. При нас всичко това върви на стандартни сървъри. Сега, имайки това, можем да вземем този софтуер и да го развием в рамките на частния облак. Ако някой иска да си създаде облачно пространство сега и да сложи всичките си приложения там, може да го направи за около два часа. Красотата е в това, че сега можем да използваме и същия софтуер в публични облаци като софтуер под наем (SaaS). Горе-долу сега можете да влезете в нещо като сайт, да си създадете много лесно виртуален сървър и да си го наемете с няколко клика, а после имате свободата да изберете къде да базирате различните апликации, които използвате. Сега можете да мигрирате натовареността. Така клиентите ни ще получат най-доброто от двата свята: гъвкавостта и мащабността на публичния облак и сигурността на собствения.- Cloud Foundation е доста хоризонтален продукт и може да се приложи в много различни типове компании. Разбира се, най-засилен е интересът на компаниите, които бяха сред ранните клиенти на такъв тип технологии - във финансовия сектор, публичния сектор, горивата. Но тенденцията е за разширяване на кръга.Да, обявихме го през август, а е на пазара от септември. Има различни вариации, които ще бъдат разгърнати на пазара малко по малко. Съвместният продукт с IBM вече е достъпен, а сега тъкмо обявихме сътрудничеството с Amazaon Web Services (AWS), в рамките на което ще създадем същата интеграция с техния облак. Последното решение ще е достъпно в средата на следващата година.- Разбира се, намерението ни е да бъде на глобалния пазар, но ще се случи поетапно.- Това, което правим с Amazon, се казва VMCloud върху AWS и е задвижено от Cloud Foundation.- Абсолютно. Инфраструктурата под наем се търси все повече. Разбира се, че ще промени бизнес модела ни, защото е много различно от досегашното продаване на лицензи. Наблюдаваме ръстове в абонаментите на услугите под наем - както софтуер, така и инфраструктури.- Единственото, което мога да кажа, е, че наемането ще стане критично важна част от приходите ни. Но дали се очакват ръстове, спадове или нестабилност в резултатите, не мога да коментирам.- От една страна, можем да говорим за Cross Clod като архитектура, което е концепцията как съществявате достъп до собствения си център за данни и свързвате съдържанието там с това в публичния облак. Другото, по-интересно, е Cross Cloud софтуерът, който създава платформа, позволяваща да управлявате всичките си приложения в различни виртуално сървъри и облачни пространства от едно място. Това е много удобно и за разработчиците.- Да, ясно е, че ще трябва да разширим екипите, които се занимават с поддръжка на услуги. И това ще е тенденцията във всичките ни звена по света.- За пръв път присъствах на събитието през 2006 г. И по онова време виртуализацията на сървъри беше нова идея. Тогава беше невероятно, когато казвахме, че можем да съберем десет физически сървъра в един чрез софтуер. Десет години по-късно обаче не само възприятието на клиентите, а и целият IT свят се е променил. Ако преди IT беше подкрепяща дейност и помагаше по-лесно да се води счетоводството на една фирма, днес технологията определя бизнес модела ви. Големите бизнеси започват да се превръщат в IT. И въпросът за дигитално трансформиралия се бизнес вече опира до това колко си бърз, какво можеш да предложиш на крайните си клиенти. Във връзка с това се е изменила и ролята на традиционните IT компании - сега работата ни е да подкрепяме бизнеса да предложи на своите клиенти и крайни потребители технологични решения, които да улеснят живота им.- Абсолютно. Всички промени при нас са в отговор на нуждите на клиентите ни. Ние просто се адаптираме.- Ами да кажем, че днес все още се губи много време в изграждането на инфраструктура, което не е дейност с добавена стойност. Такава е разработката на приложения. Ние се опитваме да спестим на клиентите си първото и да им освободим време да разработват подходящи за бизнеса им апликации.Интервюто взе Александра Козбунарова


description: Канадският премиер Джъстин Трюдо е уверил Бойко Борисов в телефонен разговор, че от средата на другата година отпадат визите за бизнеса, за...

title: Визите за Канада отпадат поетапно от 1 май 2017 г.

maintext: Канадският премиер Джъстин Трюдо е уверил Бойко Борисов в телефонен разговор, че от средата на другата година отпадат визите за бизнеса, за притежатели на американски визи и за вече посещавали Канада. До края на 2017 г. пък трябва да отпаднат и всички останали визи, като този срок може да бъде удължен до средата на 2018 г. Причината за отпадането е очакваното споразумение между ЕС и Канада, в преговорите за което Европейската комисия настоя България и Румъния да получат безвизов режим. Отпадането на канадските визи се счита за стъпка към отпадането на тези за САЩ.


description: Поскъпването на петрола повлия върху оптимизма на инвеститорите. DAX се понижава с 0,09% на старта на сесията. Почти всички емисии в индекса отчитат...

title: Европейските акции поевтиняват водени от Airbus и Deutsche Bank

maintext: Поскъпването на петрола повлия върху оптимизма на инвеститорите. DAX се понижава с 0,09% на старта на сесията. Почти всички емисии в индекса отчитат понижения, като най-голямо е то при Deutsche Bank, чиито акции губят 0.72%. САС 40 се понижава с 0.11%, като емисията на Airbus поевтинява с 1.36% Книжата на модната къща Louis Vuitton не последва пазара, като поскъпна с нови 4.30%, достигайки нов връх. FTSE 100 единствен отвори с покачване (0.11%) заради подем при акциите на суровинните производители. Сините чипове на Европа са предимно надолу, като EuroStoxx 50 се понижава с 0.07%.Информацията е актуална към 10:15ч.


description: И още: САЩ предадехо Алепо; Стачка по време на избори

title: Мнения Daily - Десницата ни се самоубива

maintext:
Оставете Трайчо Трайков да си води кампанията. Прави го по-добре от който и да било партиен лидер в РБ.
© Велко Ангелов
Млъкнете и осъзнайте, че даваме властта на Русия
Победата над ИД в Мосул трябва да компенсира поражението спрямо Русия в Алепо.
Фотограф: Stringer
Предавана "на живо" по телевизията, наблюдаваме една жестока, но крайно банална политическа мелодрама.
Колкото и отвратително безсърдечен да е работодателят, притежаващ повечето от въгледобивните мини в страната, положението на миньорите не се обяснява с това, че някой е решил да си поиграе малко със съдбата им, а с икономическото състояние на въпросната мина.
Фотограф: Красимир Юскеселиев
Цецка Цачева, кандидат-президент на ГЕРБ
Фотограф: Юлия Лазарова
Политическо харакириКоментар на бившия посланик Илиян Василев в неговия фейсбук профилЕто това е болестта на дясното - основният опонент винаги е друг вдясно, а не БСП, не националистите, не АБВ, не ДПС. ГЕРБ отвориха фронта, ДСБ отвърнаха. Да напомня: става дума не за парламентарни, а за президентски избори и залогът е евроатлантическата ориентация - нищо повече, нито по-малко. Не съдбата на Реформаторския блок, не качеството на дясното в ГЕРБ, не личното его на който и да било партиен лидер. Просто и ясно - иде реч за съдбата на евроатлантизма у нас.Грешна, много грешна постановка и да се вижда предимно врага вдясно, която ни обрича на 25 години преход и контрол от едни и същи сили. Те играят с много "коне" и вляво, и вдясно и винаги досега са печелили. Да напомня: именно подобни идиотщини в СДС лишиха президента Стоянов от победа и ни "дариха" с Първанов и производни, с разклатена българска демокрация, огромни дългове от енергийни шлемове - ние с дълговете, те с хотелите.Няма значение в името на какво се правят подобни декларации за морална чистота, за идеали, на ценности. Накрая остават да ни управляват нечистите, неидеалните и без ценностите. Тази саморазрушителна сила ще погуби надеждата у десните избиратели или тези, които се припознават с евроатлантическите ценности. Да припомня някои базисни истини, защото те като че ли убягват - за да се спечелят избори, трябва първо да сплотиш дясното - всеки в своето поле, но задължително и групата на "не подкрепям никого", защото техните гласове отиват за статуквото - със или без поправка. Второ, да убедиш хора извън дясното - т.е. да комуникираш с избиратели, които не задължително споделят всичко твое.Не се заблуждавайте - протестна вълна като тази от 1996 година няма да има, която да постави дясното на власт. Сега става дума за управление на електорални групи.Още веднъж да напомня - в средата сме на избори за президент. Играта загрубя, но вляво всички притихнаха.Работим с неперфектни хора в неперфектна среда. Името на играта е избори и победата е една с далеко отиващи последствия. Да напомня на всички вдясно или в евроатлантическото пространство - България е обект на атака от страна на Русия и на нейните местни проксита, за да променят избора ни. Основният противник в тези избори и след тях ще бъдат силите, които искат да демонтират евроатлантизма и да ни върнат в орбитата на Москва, защото само там те могат да виреят като политици и като бизнесмени.Няма вариант, при който спечелването на изборите от Радев да се тълкува като успех, а това към момента е хипотеза с достатъчна вероятност, за да ви накара да млъкнете.По-кротко и по-мъдро. Не е задължително да се копира поведението на Борисов или да се отговаря с неговия език, за да спечелите доверието на повече избиратели.Оставете Трайчо Трайков да си води кампанията. Прави го по-добре от който и да било партиен лидер в РБ. Ако не можете да му помогнете, не му пречете. Той ще се справи сам с предизвикателствата от ГЕРБ. Помогнете му да се справи и с БСП и Радев.Млъкнете и осъзнайте, че даваме властта на Русия.Войната с ИДИЛОт коментар на Райнер Херман, "Фракфуртер алгемайне цайтунг"Още веднъж всички важни международни актьори, участващи пряко или косвено във войната в Сирия разговаряха помежду си. Но разговорите през уикенда отново показаха колко различни интереси преследват те. Така не може да бъде постигнат пробив, който да донесе мир. От началото на годината външните министри организираха редица срещи, на които обменяха "идеи". Резултатът е съкрушителен. Нито едно примирие не беше спазено. Съветът за сигурност на ООН дори не е в състояние да гласува резолюция, а на бойното поле се разпореждат режимът на Асад и неговият руски покровител. Бунтовниците не разполагат с оръжия, за да ги спрат, а уморената от войни Америка не се решава на по-малки военни интервенции паралелно с безрезултатните преговори.Вашингтон изостави Алепо. Битката за Алепо обаче е от решаващо значение за бъдещето на Сирия. Затова и Москва ще бъде готова на компромиси едва когато режимът отново господства изцяло над Алепо. Следователно САЩ се концентрират върху Ирак и повторното завладяване на Мосул. Офанзивата може да започне всеки момент (започна преди броени часове - бел. ред.). Победата над ИД в Мосул трябва да компенсира поражението спрямо Русия в Алепо.Очевидно Вашингтон вече не вижда никакви възможности за успех. Дори ако Америка иска да достави оръжие на бунтовниците, няма път, по който това оръжие да достигне до Алепо. Вашингтон не разглежда и възможността за налагане на санкции срещу Москва и сирийската армия за военни престъпления, защото би трябвало да наложи санкции и на Саудитска Арабия за военните ѝ престъпления в Йемен.ЛицемериеКоментар на Ясен Бояджиев за "Дойче веле"Сто и двадесет миньори, 60 часа, 500 метра под земята протестират заради системно забавяните си и орязвани заплати. Горе колегите им събират последните си стотинки, за да купят храна за протестиращите в забоите. Смачкани, уморени, доведени до отчаяние от безскрупулния си работодател хора. Тази социална драма щеше да предизвиква естествено и еднозначно състрадание, ако не беше до болка познатото вече от последните години повторение – стачка по време на избори. Предавана "на живо" по телевизията, наблюдаваме една сърцераздирателна, но крайно банална политическа мелодрама, в която жертви са не само миньорите, но и зрителите гласоподаватели.Всъщност цялата тази социална загриженост, плод на внезапно прозрение, е доста лицемерна. Защото всички отдавна много добре знаят истината, която има две страни. Първата е, че колкото и отвратително безсърдечен да е работодателят, притежаващ повечето от въгледобивните мини в страната, положението на миньорите не се обяснява с това, че някой е решил да си поиграе малко със съдбата им, а с икономическото състояние на въпросната мина (а и на голяма част от целия енергиен бизнес на работодателя), заради което самото ѝ съществуване е на границата на икономическия абсурд.Лицемерна е и политическата загриженост за "спасяването" и "бъдещето" на мината. Защото социалната цена за нейното (така или иначе неизбежно) затваряне би била много по-ниска и безболезнена от цената, която миньорите плащат за мъчителното ѝ и безперспективно съществуване.Скоро най-вероятно всичко ще се забрави и нещата ще си продължат постарому. До следващата стачка, до следващите избори.Стил ГЕРБДве изказвания на Цецка Цачева, кандидат-президент на ГЕРБ"Гражданството е връзката личност и неговата държава. Държавата има територия, в това число в границите ни и в дипломатически и консулски служби. Ние първо трябва да мислим за гражданите, които са в територията, как националната ни сигурност, интересите ни да бъдат съхранени. Извинявайте, но с примера от Гърция не виждам проблем за наш сънародник от Гърция да вземе един автобус и да си дойде за два часа, за да упражни правото си в България.""Най-важното е да бъдат гарантирани правата на всички български граждани, включително и на тези зад граница, да могат да упражнят правото си на глас. Това е моралното, справедливото решение. Винаги съм казвала, че дори да има двама-трима българи в чужбина, които искат да гласуват, те трябва да могат да го направят. Най-важно е правото на всеки да гласува на тези избори, ще се провежда и референдум."


description: Инвеститорите от Cevian остават недоволни от решението

title: ABB няма да се разделя с електроразпределителния си бизнес

maintext:
Главният изпълнителен директор на ABB Улрих Шписхофер смята, че пазарите са приели добре решението.
© ARND WIEGMANN
Целите на компанията, която има производствена дейност и в България, остават непроменени, като ABB ще се опита да поддържа годишен ръст на приходите между 3 и 6% до 2020 г. Нова цел пред компанията е намаляване на разходите с 30% или 1.3 млрд. долара в началото на следващото десетилетие. Акциите на компанията се повишиха минимално след изявлението, но според анализатори в сектора новините ще бъдат приети добре. "Дългосрочните инвеститори ще бъдат доволни от ръководството, което продължава да е няколко стъпки пред останалите в сектора", коментират от Morgan Stanley.
От Cevian очаквано критикуваха решението на ръководството. "Бордът на директорите е решил да запази структурата на конгломерат. Ние смятаме, че това е лошо решение за бизнеса", казва съоснователят на Cevian Ларс Фьорберг. Той добавя още, че акциите на компанията са имали възможност да поскъпнат с 30%, ако ABB беше решила да се раздели с Power Grids. Отговорът на Шписхофер не закъсня и той посочи, че подобни изказвания трябва да се вземат много сериозно и че в крайна сметка пазарите са реагирали положително на решението за запазване на компанията.
ABB също така обяви във вторник, че ще развива стратегическо партньорство с Microsoft, целящо да комбинира облачните технологии с индустриалните дигитални технологии. През изминалия месец ABB обяви, че от компанията са наели Гидо Журе, бивш директор в Cisco Systems, който да оглави дигиталния сектор на компанията. Шписхофер коментира, че целта е да се създаде една от най-големите облачни индустриални платформи в света.
Швейцарският инженерен гигант ABB няма да се разделя със звеното си за електроразпределение Power Grids, съобщава Wall Street Journal. Такова беше желанието на Cevian Capital, вторият най-голям акционер в компанията. Идеята беше звеното да функционира като отделна компания, свързана с ABB, но плановете са се променили. "След внимателно разглеждане на стратегическото портфолио на компанията, бордът на директорите на ABB стигна до заключението, че запазването на електроразпределителния бизнес под крилото на ABB е най-доброто решение за акционерите", се казва в съобщението на компанията.ABB е направила пълна преоценка на стратегията си. Компанията също така планира да изкупи обратно акции за 3 млрд. долара през следващите две години. Според изявлението, обратното изкупуване на акции показва силната финансова позиция на ABB. Плановете до 2019 г. включват и консолидиране на брандовете на фирмата по света, така че всички те да оперират под бранда ABB.Раздялата с Power Grids беше желана от двама от най-големите акционери в компанията – шведската Cevian Capital и американската Artisan Partners. Тяхното желание беше Power Grids да продължи да се развива като отделна компания и да остане под шапката ABB, но да не е под директния й контрол. Главният изпълнителен директор на ABB Улрих Шписхофер коментира, че компанията е обмислила всички възможности и е изслушала внимателно всички изразени мнения по темата. В крайна сметка Power Grids ще остане изцяло под контрола на ABB. "След дълъг и внимателен процес, в който бяха включени водещи консултанти от бизнеса, решихме, че преструктурирането на електроразпределителния ни бизнес и запазването му под контрола на ABB е най-доброто решение за нашите акционери и клиенти", коментира още Шписхофер.


description: Лихвата по потребителските заеми се повишава втори месец поред

title: Кредитирането в евро поскъпна през септември

maintext:
© Надежда Чипева
Сумата на бизнес заемите към края на септември е намаляла 1.4% на годишна база
През септември българските търговски банки са отпускали бизнес кредити в евро при по-висока лихва в сравнение със същия месец на миналата година. Поскъпването важи както за заемите на стойност до 1 млн. евро, така и за тези над тази сума. Това показват данните от лихвената статистика на Българската народна банка за деветия месец на 2016 г.През въпросния месец компаниите са сключили нови кредити в евро при средна лихва 4.87% за заемите на стойност до 1 млн. евро и съответно 5.05% за финансирането над 1 млн. евро. Практиката показва, че данните за лихвите, при които се договарят бизнес заемите, силно се различават месец за месец и зависят от условията, при които компаниите и финансиращите институции постигат договорка. Така например през предходния месец август бизнес заемите на стойност над 1 млн. са се подписвали средно при лихва 4.2%. Това обаче бе с внушителните 3.7 процентни пункта по-малко в сравнение със същия месец на миналата година. Друга причина за значителните отклонения месец за месец или година за година може да са сравнително ниската кредитна активност и малкият брой сключени сделки на пазара.За сметка на това компаниите, които търсят финансиране в местна валута, получават значително по-изгодни предложения. През септември българските банки са отпускали бизнес кредити в лева при лихва с повече от 1 процент по-ниска в сравнение със същия период на миналата година. Лихвата по бизнес кредитите, деноминирани в левове, е 4.5% към края на септември. Понижението е с 1.35 процентни пункта спрямо същото време на миналата година. Именно затова и новоотпуснатите и предоговорените бизнес кредити в левове нарастват значително по-бързо, отколкото тези в евро. От началото на годината средномесечно фирмите получават финансиране в размер 1.6 млрд. лв., което е с 10% повече. Това нарастване обаче важи единствено за новите и предоговорените кредити. Общото салдо при кредитирането показва, че повече стари кредити се изплащат, отколкото се отпускат нови. Сумата на бизнес заемите към края на септември е намаляла 1.4% на годишна база, показа паричната статистика на БНБ.При домакинствата лихвите по заемите за потребление затвърждават тенденцията от миналия месец да се повишават въпреки тенденцията. Така спредът между лихвата, която банките плащат по домакински депозити, и това, което получават за потребителски кредит, вече е 9.5 процентни пункта. Въпреки това новоотпуснатите потребителски заеми от началото на годината са със 17% повече на годишна база и вече приближават 2.5 млрд. лв. За същия период сумата на новоотпуснатите и предоговорените жилищни заеми е 1.3 млрд. лв., като увеличението на годишна база е вече близо 30%.По фирмените депозити традиционно се дават най-ниските лихви, като през септември банките са плащали по 0.27% за авоарите, деноминирани в левове, и 0.44% за тези в евро. И при двата сегмента има понижение спрямо нивата от август месец. При депозитите сектор домакинства спестяванията в левове вече носят двойно по-малка доходност в сравнение с година по-рано. Към края на септември банките са плащали 0.72% лихва за влоговете с договорен матуритет в левове, а за тези в евро – 0.63%. И при двата сегмента има понижаване на лихвите спрямо предходния месец, като най-осезаемо то е при спестяванията в левове, където лихвата се свива с 0.12 процентни пункта, което представлява близо 1/7 от изплащаната дотогава доходност, или 12 лева годишно по-малко доходност на всеки 10 000 лв. спестявания.


description: Audi Q5, Land Rover Discovery и Mercedes E-Class All-Terrain ще изкушават заможните авантюристи

title: За луксозни преходи извън пътя

maintext:
1
2
3 E-Class All-Terrain стои с три сантиметра по-високо над пътя от стандартното комби.
© Mercedes
1
2
3 Discovery запазва специфичната визия на своите предшественици.
© Land Rover
1
2
3 Q5 ще се произвежда в първия завод на Audi в Северна Америка, открит наскоро в Мексико.
© Audi
Сегментът на кросоувърите продължава да расте неудържимо, клиентските изисквания стават все по-високи, а компаниите лансират нови модели, с които да ги удовлетворят. Това важи в пълна сила и за производителите в луксозния сегмент, а в Париж видяхме няколко интересни автомобила.
Ако говорим за проходимост,
Land Rover Discovery
е сред най-способните луксозни всъдеходи. Петото поколение на модела залага на почти същия дизайн, но по-изчистен и модерен. Голямата революция е в салона, където дебютира системата за дистанционно конфигуриране на седемте седалки. Освен с команди през сензорния екран на мултимедията в колата тяхната позиция може да се определи и през приложение за смартфон още преди пътуването да е започнало.
Сериозна работа е свършена по отношение на оползотворяването на вътрешното пространство, като при дължина под пет метра в
Discovery
дори на третия ред могат да пътуват комфортно 95 от 100 души, посочват от
Land Rover
.
Багажният обем пък е
2500 литра, а задната врата се отваря електрически.
Discovery се отваря с удароустойчива гривна
Мултимедията на всъдехода е с 10-инчов сензорен екран, разположен високо върху централната конзола, което позволява броят на превключвателите да бъде намален с една трета. Екранът разполага с функцията "двойна картина", като водачът и пътникът отпред могат да виждат различни неща. Голямо удобство е ударо- и водоустойчивата гривна, която служи за достъп до колата.
В конструкцията на новия
Discovery щедро е използван
алуминий, което позволява сваляне на теглото с 480 килограма. Гамата от двигатели включва четири- и шестцилиндрови бензинови и дизелови двигатели с мощности между 180 и 340 конски сили. Те се комбинират с 8-степенна автоматична скоростна кутия ZF.
Изцяло нов е четирицилиндровият 2-литров дизел Ingenium Td4 с мощност 180 к.с., който отделя с 22% по-малко вредни емисии спрямо предшественика със сходна мощност.
Гази в до 90 см вода
Discovery
може да тегли прикачен товар с тегло до 3.5 тона, а нова система улеснява маневрирането с него на заден ход. Възможностите извън пътя са подобрени благодарение на увеличения с 4.3 см клиренс до малко над 28 сантиметра и цялостен пакет от асистиращи системи за шофиране в офроуд режим. Нова е функцията All-Terrain Progress Control, при активирането на която автономно се поддържа избраната от водача скорост, а за него остава само да върти волана. Възможностите за газене на вода на
Discovery
са подобрени, като всъдеходът вече се справя с дълбочина от 90 см.
Audi Q5 има амбициите да задава стандартите
С второто поколение на Q5
Audi
има амбициите да постави нови стандарти в сегмента по отношение на възможностите за свързаност, ефективността и системите за подпомагане на водача.
Автомобилът
може да се екипира с въздушното окачване и регулируеми настройки на амортисьорите, който позволяват в зависимост от желанието на водача возията да е комфортна или спортна.
В сравнение с предшественика Q5 прибавя сантиметри в почти всички направления, но въпреки това теглото е намалено с до 90 килограма. Дизайнът не е радикално нов, но автомобилът може да бъде снабден с предни светодиодни или Matrix LED светлини, които променят коренно неговото излъчване. В това отношение помагат и пет линии на оборудване, подсилващи спортното или ексклузивното излъчване на кросоувъра.
Задната седалка в Q5 е с разделена на три сегмента облегалка и може да се регулира по наклон или по дължина. В зависимост от положението й товарното отделение има обем между 550 и 610 – с 10 литра повече спрямо предходното поколение. При сгъване на облегалката вместимостта достига до 1550 литра.
В помощ на разсеяните
Освен със стандартното приборно табло автомобилът може да се поръча с т.нар. виртуален кокпит, проектиран на 12.3-инчов цветен екран. При него водачът избира между класически вариант с километраж и оборотомер или такъв, в който централното място се заема от навигационната система.
Сред асистиращите системи присъстват адаптивен круиз контрол с включен асистент за движение в задръстване, който при равномерен трафик е в състояние за кратко да поема изцяло работата с волана и педалите. В новото Q5 водачът бива предупреждаван за всяка опасност - непреднамерено напускане на лентата на движение, автомобил в мъртвата зона на огледалата, приближаване на превозно средство при маневриране на заден ход, асистент при завиване в кръстовище и други.
Много от системите предприемат автономно спиране, ако има риск от инцидент, а шофьорът не реагира. При слизане, ако отзад приближава кола, мотоциклет или дори колело, също има сигнализация, която заостря вниманието на разсеяния пасажер.
По-мощни и икономични двигатели
Новият кросоувър на
Audi дебютира с
четири дизелови и един бензинов мотор в диапазона 150 – 286 конски сили. Те имат с до 27 к.с. по-голяма мощност при намален разход на гориво. При скоростните кутии присъстват шестстепенната механична трансмисия, седемстепенен автомат с два съединителя S tronic и осемстепенен стандартен автоматик.
Новото задвижване на четирите колела quattro изключва задвижването на задния мост автоматично във всички ситуации, когато то не е необходимо, и го включва отново, когато има нужда от това. Новото въздушно окачване наред с различните настройки на амортисьорите разполага и с възможност за избор между пет варианта на клиренса. С двата напълно нови режима lift/offroad и allroad Q5 e още по-убедително извън пътя.
Mercedes с първо комби с повишена проходимост
Луксозните
комбита с повишена проходимост доскоро бяха запазена територия за
Volvo, Audi, Subaru
, но от тази година и
Mercedes се включва в битката за клиенти с
Е-класа All-Terrain. Отвън автомобилът се отличава по защитните елементи по калниците, праговете и под най-чувствителните компоненти в долната част на колата, а спрямо стандартното комби стои с 3 см по-високо над пътя.
Е-
Class
All-Terrain излиза на пазара първо във версията си E 220 d 4MATIC, в която дизелът е с мощност 194 конски сили, а задвижването е на четирите колела. Предстои скоро гамата да бъде разширена със шестцилиндрова дизелова модификация. Независимо от моторизацията скоростната кутия е девестепенна автоматична
.
Част от серийното оборудване е системата за промяна на настройките според избрания стил на шофиране. Режимите са пет, сред които има и такъв за офроуд.
Благодарение на въздушното окачване клиренсът може да се повиши с 3.5 см до 15.6 см, като височината се запазва, докато скоростта е под 35 км/ч. При активиране на настройките All-Terrain на екрана на мултимедията излиза информация за позицията на гумите, височината на превозното средство, наклона на колата и т.н.


title: Графика на деня: Инфлацията в еврозоната се повишава до 0.4% през септември

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 39 // 01.10.2016 Прочетете Капитал Daily Брой 186 // 04.10.2016 Прочетете Капитал Light Брой 39 // 01.10.2016 Прочетете


description: Обектът е малък и засега прави обороти от по 2000 и 2800 лв. на ден, но идеята е да се разшири и с пазар на производителите на покрива

title: "Хранкооп" отвори магазин за храна от ферми в мол "Сердика"

maintext:
Търговският обект в мол "Сердика" е около 50 кв.м и предлага над 300 продукта от 40 доставчика
© НАДЕЖДА ЧИПЕВА
Цените в магазина са в средния сегмент - с около 20-30% по-високи от тези на конвенционалните продукти и с около 50% по-ниски от предлаганите в биомагазините, казват от организацията.
От ноември 2015 г. "Хранкооп София" вече е регистрирана като кооперация между производители и потребители.
Обектът в мола е малък и засега прави обороти от по
, координатор производители.
Lidl заработи в Sofia Ring Mall
"Лидл България" откри първия си магазин в столичния търговски център Sofia Ring Mall в петък. Това е 21 търговски обект от веригата в София и 82 в страната. През 2015 г. веригата дебютира в мол - в "Галерия" в Бургас. Lidl замести в столичния център "Пикадили", а в морския - Carrefour. През миналата година приходите на компанията са почти 648 млн. лв., което я поставя на второ място при ритейлърите след "Кауфланд", с която имат един германски собственик.
Най-новият магазин на Lidl е по новата концепция на веригата - с повече пространство за клиенти и служители, повишена енергийна ефективност и с "по-зелени" материали и технологии. В обекта в мола на Околовръстното, който е на площ от 2200 кв.м, има нови зони: "Деликатека" (за нарязани предварително месни продукти от български производители), "Витаминотека" – плодове и зеленчуци за деца (минидоматчета, миникраставички, миниябълки и други).
Кооперативът "Хранкооп", в който производители предлагат чиста храна директно от фермите, вече има магазин в столичния мол "Сердика". Той заработи в началото на август, но официалното му откриване беше в четвъртък, 29 септември.Организацията, която започва през 2010 г. като неформална група от потребители, по-късно стана инициатор за организиране на първите фермерски пазари в столицата.2000 и 2800 лв. на ден, но идеята е да се разшири и с фермерски пазар на покрива на търговския център.Идеята за откриването на магазина е на мениджмънта на мол "Сердика". Решението е взето след обсъждане и съгласие на членовете на кооперацията, които са 57. От тях 32-ма са производители и именно те инвестират в магазина, обясни Николай Генов, председател на кооперацията, която е отпуснала заем за изработване на оборудването.Търговският обект в мол "Сердика" е около 50 кв.м и предлага над 300 продукта от 40 доставчика. Продуктите са обособени в няколко групи: хляб, брашна, мед, сладка, сиропи, млечни, месни, яйца, сладкиши, шоколади, солени печива, плодове, зеленчуци, билки, подправки, ядки, тахани, билкови чайове, студенопресовани масла, натурална козметика. Все още не зареждат сурово месо, предлагат само суровосушени месни продукти. Млечните продукти са предварително опаковани и премерени.Доставчици са малки местни производители на чиста храна, които са членове на кооператива "Хранкооп". "Държим производителите да правят екологично, а не здравословно земеделие. Не сме био, защото то разрешава третиране на продукцията, макар и с позволени средства. Нашите фермери се намесват минимално в работата на природата. Целта е максимално чиста храна", обясняват Николай Генов и Ралица КасимоваПроизводителите сами определят продажните цени в магазина. От посочената сума се прави отстъпка за "Хранкооп", която е между 20 и 30%, уточни Ралица Касимова. Според Николай Генов цените в магазина са в средния сегмент - с около 20-30% по-високи от тези на конвенционалните продукти и с около 50% по-ниски от предлаганите в биомагазините.Повечето производители доставят лично продуктите, защото през седмицата продават на фермерски пазари в София. Част от стоките пристигат с куриер – например тахан от Добрич, казва Ралица Касимова. По думите й производителите се чувстват като собственици на магазина – подреждат, съветват, предявяват претенции.Спазени са всички изисквания на агенцията по храните, уверяват организаторите. Най-големият проблем според тях е спазването на изискванията към етикетите върху продуктите, както и изрядността в документацията на производителите. За да улесни процеса, кооперативът е наел консултантска агенция, която помага на земеделските стопани да изпълнят всички нормативи.Средният брой на касовите бележки е между 200 и 400 на ден. Средният дневен оборот на магазина през август е бил 1700 лв., а през септември се движи между 2000 и 2800 лв. на ден. За сравнение – на пазара на Римската стена производители правят по-голям оборот за четири часа. Но не всичко, което се продава на пазара, може да влезе в магазина – например лютеница, песто, обясняват Николай Генов и Ралица Касимова.В плановете е на покрива на мол "Сердика" в четвъртъците следобед да заработи фермерски пазар. Същите производители, които предлагат продукцията си в магазина на "Хранкооп София", ще могат да продават там и директно.Предстоят промоции, акции, рекламни кампании в търговския обект. Кооперативът е подготвил 17 кратки филмчета от 17 ферми, чиито продукти са изложени на щандовете. Видеата ще се въртят на екрани в зоната за хранене в мола, за да популяризират условията за производство, както и хората, които стоят зад продукцията.


description: Най-голяма е инвестиционната програма в София, следвана от Бургас

title: ВиК дружествата залагат на инвестиции, растящи цени и печалби

maintext:
Инвестициите ще бъдат вложени основно в рехабилитация и развитие на водоснабдителната и канализационната мрежа
© Мария Съботинова
Инвестиции, растящи печалби и цени. Това предвижат бизнес плановете на ВиК дружествата в станата за 2017 - 2021 г. Те бяха публикувани на сайта на Комисията за енергийно и водно регулиране (КЕВР) в петък и въз основа на необходимите приходи, заложени в тях, ще бъдат определени цените на водата, които потребителите ще плащат в следващите пет години. Както "Капитал" вече писа, предложенията на компаниите в шестте най-големи града на страната са за поскъпване на водата от 3 до 32% до 2021 г. Предсе...


description: Френската компания е отбелязала това с едно изречение в отчета си за третото тримесечие на 2016 г. Единственият коментар е, че "това открива нов...

title: "Тотал" е открил нефт в блок "Хан Аспарух" в Черно море

maintext: Френската компания е отбелязала това с едно изречение в отчета си за третото тримесечие на 2016 г. Единственият коментар е, че "това открива нов сценарий". Компанията сега трябва да извърши втори сондаж, който да прецени за какво находище става въпрос. "Тотал Е&П България", в която "Тотал" държи 40 процента, заедно с австрийската "О Ем Ви" и испанската "Репсол", които имат по 30%, получи петгодишно разрешително за търсене и проучване на нефт и газ през август 2014 г. Консорциумът плати 40 млн. евро на държавата


title: Доларът е главна заплаха за инвестициите в злато

maintext: Златото и лихвените проценти намират все по-често пресечна точка във финансовите коментари. Повишаването на лихвата от Федералния резерв означава поскъпване на долара, което е лошата новина за ценните метали. Корелацията от минус 0.4 е значителна и това накара инвеститорите да затварят позиции в злато при първия по-сериозен пробив надолу на цената.В същото време основните страхове на пазара като Deutsche Bank и Brexit са изместени от предстоящото заседание на Федералния резерв. Слабостта на фондовите индекси беше и остава основен фактор за поскъпване на златото, но това не притеснява пазарните играчи. Дори реакцията на цените на останалите активи е много слаба.Въпросът не е дали ценните метали остават най-добрият хеджиращ инструмент на пазарните рискове, а дали компаниите в сектора запазват статута си на добра дългосрочна инвестиция.Да разгледаме първо повишаването на лихвите като фактор за поевтиняване на ценните метали. Това не променя фундаменталните причини за покупки на злато, защото търсенето на реалната суровина остава силно и само търговията с финансови инструменти е засегната от ръста на долара. За последния месец щатската валута отчете слаб растеж, а фондовият пазар стои на рекордните си стойности при ниска динамика на дневна база. Инвеститорите предпочитат да не реагират на предстоящото решение на централните банкери.Остава вероятността спадът на златото да е следствие на изтегляне на печалби след 25% растеж от началото на годината, както се вижда от изолирания ефект върху останалите активи. Катализаторът на корекцията е пробивът надолу след три месеца на слаба динамика. Това не е знак за подобно силно движение надолу за други активи – еврото и щатските акции. В действителност повишаването на лихвите стъпка по стъпка не би трябвало да притеснява инвеститорите, защото това почти не се отразява на доходността на дългосрочните правителствени облигации и не подкрепя съществено поскъпване на долара.Златото остава добър инструмент за хеджиране на борсова корекция, най-вече под формата на договори, за разлика или борсово търгувани фондове, които държат метала и отразяват точно изменението на цената му. Динамиката на цената му е значителна и по-добра идея е да се търгува активно, като експозициите се намаляват след всеки по-силен ръст на цената. Към момента златото прави корекция на възходящото си движение от началото на годината, като подкрепата се намира на нивата от 1250 и евентуално до 1200 долара за тройунция при нов спад. Активизиране на покупките при среброто ще има на нивата 17 и 16 долара за тройунция.Да обърнем внимание на сектора като възможност за дългосрочна инвестиция. Как тази корекция се отразява върху перспективата да държим сектора за година-две напред? Тя не би трябвало да е проблем, освен ако инвестицията е направена юли-август на високите нива, от които цената досега е надолу с 28%. Този силен спад показва колко рискова е инвестицията в злато поради динамиката на цените. Най-голямата грешка е да се смята, че парите, вложени в ценни метали, са застраховани от негативния пазарен цикъл. Динамиката е значителна и това не се възприема добре от по-консервативните инвеститори.Въпреки това борсово търгуван фонд като GDX (включващ акциите на добивни компании) има своето място при изграждане на инвестиционен портфейл. Вложенията в него също трябва да се управляват активно. Корекцията носи възможността за добра покупка и за постепенно увеличение в портфейла според рисковия профил на инвеститора. Основната цел е да се притежава актив, който може да донесе 20-30% годишно, като в същото време промяната на лихвените нива ще има само краткосрочни ефекти върху цената.---Материалът е с аналитичен характер и не е препоръка за покупко-продажба


description: През последните сесии те поскъпваха заедно с надеждите на инвеститорите, че банката ще плати по-малка глоба в САЩ. Днес обаче акциите понижават...

title: Акциите на Deutsche Bank отново поевтиняват

maintext: През последните сесии те поскъпваха заедно с надеждите на инвеститорите, че банката ще плати по-малка глоба в САЩ. Днес обаче акциите понижават цената си с 3.31%, като вероятно причина може да е информацията, че банката е преговаряла за помощ от финансови компании при бъдещо увеличение на капитала. Така тя оглавява губещите в DAX, който все още търси посока. Между покачване и спад се колебае и САС 40, a FTSE 100 се повишава минимално с 0.08%. На борсата в Лондон поскъпват акциите на застрахователя Standard Life (1%), а емисията на Easy Jet върви към 3-та поредна сесия на понижение. Компанията оповести понижение на приходите, което ще повлия на печалбата. От обявлението насам акциите са поевтинели с около 11%.


description: Интересът към реални доставки се засилва, когато цената на благородния метал пада

title: Търсене на физическо злато става все по-голямо

maintext:
Именно търсенето на физическо злато ограничи спада последните седмици.
Златото претърпя корекция в последните две седмици, като цената отчете спад с близо $60 за тройунция, или близо 5%. Миналата седмица видяхме консолидация около $1250 за тройунция.Основните причини за спада бяха спекулациите, че Федералният резерв е на път да повиши основната лихва до края на годината. В момента пазарът дава около 70% вероятност това да се случи на 14 декември, когато е последното заседание на Фед. Спекулациите бяха разпалени, след като няколко висши представители на Фед направих...


description: Все повече китайски компании се насочват към Холивуд

title: Alibaba ще инвестира във филмовата компания на Стивън Спилбърг

maintext:
Стивън Спилбърг и Джак Ма обявиха заедно бъдещото си сътрудничество.
© Reuters
Сделката
Alibaba Pictures ще вземе миноритарен дял в Amblin Partners.
Китайската компания ще получи място в борда на директорите.
Цената на сделката не е обявена.
Джак Ма е вторият най-богат човек в Китай със състояние от 22.7 млрд. долара. Alibaba Pictures е инвестирала и преди в определени холивудски филми, като "Мисията невъзможна", "Стар Трек" и "Костенурките нинджа".
Китайските компании правят безпрецедентна серия от инвестиции в Холивуд, които са част от
общите огромни вложения извън Китай. Тази година инвеститорите във втората най-голяма икономика в света най-вероятно ще бъдат първи в класацията по придобивания и сливания. Активността им обаче не се посреща добре навсякъде. Миналата седмица Джон Кълберсон от американския Конгрес коментира, че инвестициите в Холивуд на Уанг Джианлин, най-богатия китаец, трябва да бъдат преразгледани.
Традиционно инвестициите от Китай към САЩ минават безпроблемно, като освен тези във филмовата индустрия китайската компания Wanda вече е в разговори за закупуването на Dick Clark Productions, която организира наградите "Златен глобус" и конкурса "Мис Америка". Подобни инвестиции в обратната страна – от други страни към Китай, не са позволени, което доведе до поредни упреци към Пекин от страна на САЩ и Европейския съюз.
Собственикът на Alibaba Джак Ма ще инвестира във филмовата компания на Стивън Спилбърг Amblin Partners, съобщава Financial Times. Сделката ще стане чрез звеното на платформата за електронна търговия Alibaba Pictures и е поредна китайска инвестиция в развлекателната индустрия на САЩ. Alibaba Pictures ще получи миноритарен акционерен дял в компанията на Спилбърг, като допълнителни условия по сделката не са обявени.Amblin Partners беше създадена миналата година чрез инвестиции от страна на Reliance Group и Entertainment One. Целта на сделката е Alibaba и Amblin да съпродуцират филми, както и да бъде увеличено разпространението им в Китай. "Сред китайските потребители има усилващо се търсене за качествено забавление и съдържание", коментира Ма в изявлението си по повод сделката. Той добави, че се надява партньорството между двете компании да служи за "културен мост" между САЩ и Китай. Стивън Спилбърг от своя страна заяви, че "Amblin Partners и Alibaba Pictures ще могат да доставят повече истории от Китай до американската публика. Можем да донесем още Китай в Америка и още Америка в Китай".


description: Според регионалните профили на Института за пазарна икономика градът е една от двете области в страната с най-ниските коефициенти на заместване на населението

title: Фотогалерия: Габровци и техните заминали роднини

maintext:
5/8
Иван Господинов, главен редактор на в. "100 вести"
"Няма родител, който да иска децата му да са някъде по чужбините. Но няма родител, който иска децата му да мизерстват покрай него", казва Господинов, който има три деца, две от които вече са напуснали България. Голямата му дъщеря е учила в София, работила в няколко български телевизии, но по лични причини заминава за Швейцария през 2004 г., където сега работи отново по специалността си. Синът му пък завършва автомобилно инженерство в Щутгарт. "Разбира се, не е толкова благ животът и там. Какво ли не е работил...", казва бащата. Споделя, че синът му е имал желание да се върне в Габрово допреди години, но кратките му посещения в родината постепенно го отказват. "То не е само икономиката, то държавата я няма. Когато човек живее в друга държава при други условия, при други взаимоотношения между хората и между хората и институциите, той очаква, че същото се случва в България", смята Господинов.
Автор: Цветелина Белутова


description: Звеното за високоскоростна свързаност на Google се разделя с мениджъра си Крейг Барат и с още 100 - 200 служители

title: Забавянето на свръхбързия интернет

maintext:
Крейг Барат
[Google]
Амбициозният план на Google да разшири услугата си за високоскоростен достъп до интернет в САЩ се натъкна на препятствие. То е под формата на свиване на дейността и мениджърски рокади, пише Business Insider.Във вторник от компанията съобщиха, че главният изпълнителен директор на подразделението Google Access, част от което е услугата за свръхбърз интернет Google Fiber, Крейг Барат ще се оттегли от поста. Самите планове за пускането на Fiber в осем нови града в САЩ пък са замразени.Освен това Access, която е собственост на компанията майка на Google – Alphabet, ще съкрати около 9% от служителите си, или между 100 и 200 души, като част от промените, съобщава пред изданието запознат с темата неназован източник.Стъпката е значителна пречка пред един от най-популярните и амбициозни проекти на Alphabet и е поредният знак за сътресения в портфолиото на холдинговото дружество след напусканията на главните изпълнителни директори на дъщерните компании за "умни" домакински уреди Nest и за дронове Project Wing, отбелязва Business Insider.Промяната вероятно ще повдигне въпроси около ангажимента на Alphabet към разнообразните губещи проекти под шапката й, особено в светлината на предстоящото обявяване на тримесечните резултати на компанията – на 27 октомври.В изпратен по мейл коментар за изданието главният изпълнителен директор на холдинговото дружество Лари Пейдж посочва, че Alphabet не изоставя ролята си в бизнеса с интернет услуги."Въодушевен съм по отношение на възможностите за предоставяне на свръхбърз интернет на повече хора. Крейг работи усилено, за да развие този бизнес, и очаквам с нетърпение да продължим да работим с него в новата му роля на съветник", пише мениджърът.Барат, който се присъедини към Google през 2013 г., а в миналото беше главен изпълнителен директор на компанията за компютърни чипове Atheros, ще остане в Alphabet като съветник. До намирането на негов наследник начело на Access трима мениджъри от дружеството ще отговарят за управлението му.От Google съобщават, че ще продължат да предлагат услугата Fiber в населените места, в които тя вече е на пазара, но замразяват плановете за експанзия в Лос Анджелис, Портланд, Орегон и още няколко града, предава още Business Insider.


description: Според Комисията за защита на конкуренцията операторът значително е преувеличил скоростта на 4G мрежата си

title: Заблуждаваща информация донесе 5.2 млн. лв. глоба на "Теленор"

maintext:
До края на годината покритието на "Теленор" ще достигне 78% от населението, каза наскоро новият изпълнителен директор на телекома Майкъл Фоли
© НАДЕЖДА ЧИПЕВА
Комисията за защита на конкуренцията (КЗК) наложи санкция на мобилния оператор "Теленор България" за това, че е представил неверни данни за скоростта на своята 4G мрежа. За заблуждаване на потребителите компанията ще трябва да плати 5.2 млн. лв. глоба, или 1% от оборота си за миналата година. Дружеството се задължава също и да премахне подвеждащите публикации от сайта си. Процедурата беше образувана по искане на "Макс телеком", която първа започна да предлага услуги от четвърто поколение в стран...